पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की दूसरी लहर और ट्रिपल म्यूटेंट की खबरों के बीच लोग संक्रमण से बचने डबल मास्क लगा रहे हैं। मास्क की डिमांड बढ़ी तो कालाबाजारी भी बढ़ी है। मेडिकल स्टोर में 1 रुपए तक बिकने वाले ट्रिपल लेयर सर्जिकल मास्क के 10 रुपए लिए जा रहे हैं। संचालकों का कहना है कि होल सेलर अधिक कीमत ले रहे हैं उसमें थोड़ी मार्जिन जोड़ कर बेचा जा रहा है। भास्कर ने शहर में 7 दवा दुकानों पर जाकर मास्क की कीमत पूछी। कहीं भी 10 रुपए से कम पर मास्क उपलब्ध नहीं हैं। मेडिकल स्टोर संचालकों ने बताया कि रायगढ़ और रायपुर के होल सेलर से शहर में सर्जिकल मास्क मंगाया जाता है। डिमांड बढ़ने के बाद शॉर्टेज के कारण थोक विक्रेता उन्हें बढ़े दाम पर मास्क भेज रहे हैं। स्टॉकिस्ट के खिलाफ कार्रवाई की जानी चाहिए।
महीनेभर में 20 गुणा हुई मास्क की बिक्री
चंद्रा मेडिकल के संचालक ने भास्कर को बताया कि अब हर महीने 10 हजार मास्क तक बेचा जा रहा है। जबकि कोरोना की दूसरी वेब आने से पहले एक महीने में 500 मास्क भी नहीं बिकते थे। यह सिर्फ एक होलसेलर की बात है, रायगढ़ में 5 से अधिक होल सेलर सर्जिकल उपकरण और डिस्पोजेबल बेचते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn